Rangsang Tuban (Hanacaraka)/Kaca 19


Alihaksara
/kaca 019/

s eresi makaten ; 
sang putri lajĕng agancaraken lelampahanipun ; wiwit pepacangan kaliyan sang pangéran warihkusuma saking karsanipun ingkang eyang sang wiku ;  sarta sampun aprasetyan kaliyan upata ; sineksen ing dewa ingkang linuwih ;  wusana rinisak déning sang prabu kanṭi ambeging raseksa ; agora goḍa nyimpang saking kautaman ngagem tindak nisṭa ; meksa tiyang lumuh ; 
lan malih ; tega ḍateng sirnaning saḍerek" ; makaten pangandikanipun sang putri ;  urut rentes ; boten wontĕn ingkang ketangk6ngan ;  teteh ; titih ; tatag ; adamel eraming galihipun kyai patih ;  sesampunipun makaten ; sang ayu pamitan lajĕng baḍe

suduk sarira bela ḍateng sang pangéran warihkusuma ingkang sampun kasedanan ; 
kyai patih legeg ing galih ; miḍangetaken gancaring cariyosipun sang putri ;  lajĕng ngandika," sang ayu ; sampeyan sampun bela ḍateng sang pangéran ;  awit ; sang pangeraan boten siyos kula sedan ;  kula ;  aturi kesah ; sapuruk puruk ;  dereng dumugi pangandikanipun kyai patih ; sang putri anjrit karuna sarta lajĕng baḍé  madosi sapurugipun sang pangéran ; 
kyahi patih mambeng ; kaserepaken karsanipun ingkang winadi ;  kyai patih sarembag kaliyan para nayaka ; yen karaton ing 

jv Basa Jawa (Javanese)
Rangsang Tuban